**חיל הים של משמרות המהפכה האסלאמית** (בפרסית: **نیروی دریایی سپاه پاسداران انقلاب اسلامی**) הוא הזרוע הימית של משמרות המהפכה האסלאמית ופועל לצד חיל הים האיראני תחת צבא איראן. משרתים בו כ-20,000 אנשים וברשותו כ-1,612 כלים ימיים שנועדו להגן על מרחב המפרץ הפרסי כולל החופים והאיים בסמוך אליו שבשליטת איראן.

לחיל הים של משמרות המהפכה ולחיל הים של צבא איראן יש ייעוד דומה - שני הארגונים פועלים בנפרד ושונים באמל"ח ובהכשרה שלהם. לחיל הים של משה"מ מגוון כלי תקיפה קטנים ומהירים המאפיינים לוחמה אסימטרית. כמו כן, בעלי יכולות הגנת חוף וטילים נגד ספינות.

בארגון פועלת יחידת כוחות מיוחדים (Tavakar): יחידת ספאה (Sepah Navy Special Force - S.N.S.F).

מפקד החיל הוא עלי-רצ'א תנגסירי, שהחליף את עלי פדוי (כיום סגן מפקד משה"מ)

היסטוריה
--------

### מלחמת איראן–עיראק

 ערך מורחב – **מלחמת איראן–עיראק**  

במהלך תקופת "מלחמת הטנקים"/"מלחמת הערים" החל חיל הים של משה"מ לפתח טקטיקת פשיטה והפתעה תוך שהוא עושה שימוש בספינות מהירות מסוג "בוקאמר" שמורכב עליהם משגר רקטות, RPG, ומכונות ירייה כבדות. בין 1980 ל-1988 מיקשו הצדדים היריבים חלקים מהמפרץ הפרסי. מכליות שנעו באזור נפגעו מן המוקשים הימיים, ומאוחר יותר נפגעו גם ספינות מלחמה מערביות שהגיעו לאזור כדי להגן עליהן במסגרת מבצע רצון טוב (Operation Earnest Will).

במבצע תוכנן לשלוח שיירות של ספינות מסחר ומכליות בליווי כוחות אמריקאים. בשיירה הראשונה נעו 2 מכליות תוך שהן מלוות ב-4 ספינות מלחמה אמריקאיות. הליווי התקיים מרגע כניסתן למפרץ הפרסי דרך מיצרי הורמוז (Strait of Hormuz) ועד להגעתן לכווית, מסע שנמשך כיומיים וחצי. תת-אדמירל הרולד ברנסאן (Harold Bernsen), מפקד כוח הלחימה המשולב של ארצות הברית במזרח התיכון (JTFMF - Joint Task Force Middle East), שפיקד על הכוחות במפרץ, מיהר להכתיר את המבצע כהצלחה עוד בטרם החל. אולם, בבוקר ה-24 ביולי פגעה מכלית הענק "ברידג'טון" (Bridgeton), אחת משתי המכליות בשיירה, במוקש ימי שהונח על ידי איראן. כתוצאה מהפיצוץ נפער בדופן המכלית חור בקוטר של כעשרה מטרים והשיירה נאלצה להאט את מהירותה מ-29 ל-9 קמ"ש. לבסוף הגיעה ליעדה. בעקבות הלקחים שנלמדו ממבצע הליווי הראשון החלה ארצות הברית לתגבר את כוחותיה במפרץ, עם דגש על חיזוק האמצעים המשמשים לאיתור והשמדת מוקשים.

תקריות עם חילות זרים
--------------------

ב-21 ביוני 2004, במהלך פטרול במפרץ הפרסי, השתלט חיל הים של משה"מ על 8 אוניות - מסחר ושל חיל הנחתים המלכותי.

ב-23 במרץ 2007 השתלט על 15 אוניות מסחר ושל חיל הנחתים המלכותי.

ב-7 בינואר 2008 חמש ספינות של חיל הים של משה"מ איימו על שלוש ספינות של הצי האמריקאי במיצרי הורמוז, סמוך לחופי איראן. אלו התקרבו למרחק של כ-200 מטר מהספינות האמריקאיות והשמיעו אזהרות כלפיהן בקשר.

ב-13 בינואר 2016 השתלטו כוחות חיל הים של משה"מ על שתי סירות של הצי האמריקאי במפרץ הפרסי, לאחר שחדרו, ככל הנראה, למרחב הטריטוריאלי האיראני בעקבות תקלה טכנית. עשרת אנשי הצוות שוחררו לאחר כ-12 שעות.

אמצעי לחימה
-----------

### כלים ימיים

| שם | סוג | כמות |
| --- | --- | --- |
| תונדר | ספינת טילים | 10 |
| תיר-2 | ספינת טורפדו | 10 |
| IPS-16 זולפקר | ספינת טורפדו | 10 |
| בוקאמר | ספינת פטרול |  |
| שהיד נאזרי | קטמרן |  |

* כלי תקיפה ימיים מהירים של משמרות המהפכהכלי תקיפה ימיים מהירים של משמרות המהפכה
* כלי תקיפה ימיים מהירים של משמרות המהפכהכלי תקיפה ימיים מהירים של משמרות המהפכה

### כלים אוויריים

| שם | סוג | כמות |
| --- | --- | --- |
| Mil Mi-17 | מסוק תובלה |  |
| באוואר 2 | Ground Effect Vehicle | 12+ |

### טילים נגד ספינות

| שם | הערה | תמונה |
| --- | --- | --- |
| נור | מבוסס C-802 הסיני |  |
| כות'ר | מבוסס C-701 הסיני |  |
| נאסר-1 | מבוסס C-704 הסיני |  |
| HY-2 Silkworm |  |  |
| קאדר |  |  |
| קדיר |  |  |

קישורים חיצוניים
----------------

ויקישיתוף מדיה וקבצים בנושא **חיל הים של משמרות המהפכה האסלאמית** בוויקישיתוף

הערות שוליים
------------

1. ↑  Gulf III: Iran’s Power in the Sea Lanes, 12 במרץ 2013
2. ↑  Iran’s Asymmetric Naval Warfare ,Haghshenass Fariborz, washingtoninstitute, ספטמבר 2008
3. ↑  "ناگفته‌های فرمانده یگان ویژه ندسا از حضور سپاه در خلیج عدن", Fars News Agency, 25 בדצמבר 2015
4. ↑  מפקד חה"י במשה"מ באיראן: ביכולתנו להשמיד את חה"י האמריקאי במבצעי התאבדות, טילים וסירות מהירות, מאי 2014, MEMRI - המכון לתקשורת המזרח התיכון
5. ↑  משמרות המהפכה: כאשר ארצות הברית מפגינה כוחה נגד מדינות חלשות-זו הוכחה על חולשתה, parstoday, 13 במרץ 2017
6. ↑  Timeline: UK-Iran relations , BBC, תאריך: 23 במרץ 2007.
7. ↑  UK sailors captured at gunpoint, BBC, תאריך: 23 במרץ 2007
8. ↑  אירן: אם נרגיש מאוימים נגיב בעוצמה, 31 בינואר 2008
9. ↑  מבט לאיראן- 3–17 בינואר 2016, המרכז למורשת המודיעין, רז צימט
10. ↑  איראן מציגה: סירות מרוץ למשימות תקיפה, 23 באוגוסט 2010
11. ↑  איראן מציגה: מטוס ימי למשימות מודיעין ותקיפה, 28 בפסטמבר 2010
12. ↑  איראן: חיל הים קיבל מערכות טילים חדשות, nrg, נובמבר 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010180353405171
* LCCN: n2015220017
* VIAF: 324144782715109359397
* WorldCat: lccn-n2015220017

 |